Арадио
Икьаҿу ахьарԥш аиура
Аԥсны зҽаԥсазтәыз артист, аурыс драматә театр актиор, арежиссиор Џьамбул Жорданиа арадио Sputnik аҟны дазааҭгылеит америкатә комедиограф Кен Лиудвиг иҩымҭала иқәыргылоу аспектакль "Примадонны". Аспектакль апремиера мҩаԥысран иҟоуп рашәара 15, 16, 23 рзы.
Фазиль Искандер ихьӡ зху аурыс драматә театр актиор Џьамбул Жорданиа иажәақәа рыла, иара дахаанӡам аиԥш зеиԥшу аспектакль аԥсуа театрқәа асценаҟны иқәдыргыло.
Инарҭбааны ажәабжь шәаԥхьар ҟалоит абра
"Ари аҩыза акомедиа сара сахаанӡам. Издыруада, ҳара ҳаԥхьа аӡәыр иҟаиҵахьазар. Ари аспектакль еиҳарак ҷыдарас иамоу, иара америкатә пиесоуп, ҳтеатрқәа рыҟны акомедиақәа ықәҳаргылахьеит, аха америкатә комедиа иара ахатә ҷыдарақәа амоуп. Уи менталитетла, рхәыцрақәа аҽакала иҟоуп, уаҟа аԥара арҳаразы ауаа ирымхәыцуа, ирыдрымгало акгьы ыҟаӡам. Урҭ рхымҩаԥгашьа ҳара ҳархәыцоит", — ҳәа иҳәеит Жорданиа.
Аспектакль "Примадонны" апремиера мҩаԥысран иҟоуп рашәара 15, 16, 23 рзы.